**Julius Honka** (s. 3. joulukuuta 1995 Jyväskylä) on suomalainen jääkiekkopuolustaja, joka pelaa Sveitsin National Leaguen SC Bernissä. Hän on pelannut aiemmin urallaan yheensä 87 NHL-ottelua Dallas Starsissa tehopistein 2+11=13. Seura varasi Hongan ensimmäisellä kierroksella numerolla 14. NHL:n varaustilaisuudessa 2014. Hän laukoo oikealta.

Ura
---

### Seuraura

Honka on Diskoksen kasvatti. Hän siirtyi C-juniori-ikäisenä JYPiin. Kauden 2012–2013 Honka vietti seuran A-nuorissa, minkä jälkeen WHL-joukkue Swift Current Broncos varasi hänet 34. pelaajana CHL:n varaustilaisuudessa 2013. Honka siirtyi joukkueeseen kaudeksi 2013–2014. Hän aloitti kautensa vahvisti tehden ensimmäisissä 15 pelaamassaan ottelussa 17 tehopistettä. Honka oli lopulta Broncosin tehokkain puolustaja tehoilla 16+40=56. Hänet valittiin kauden päätteeksi WHL:n itäisen konferenssin toiseen tähdistökentälliseen. Honka pelasi kauden aikana myös CHL Top Prospects Gamessa.

> »Hänellä on eniten taitoa joukkueessamme.»   
> (Broncosin päävalmentaja Mark Lamb kuvailee Hongan lahjakkuutta alkukaudella 2013–2014.)
> 
> 

Dallas Stars varasi Hongan ensimmäisellä kierroksella 14. pelaajana NHL:n varaustilaisuudessa 2014. Hän oli varaustilaisuuden ensimmäisenä varattu suomalaispelaaja. Honka nousi myös Olli Määtän (22. varaus vuonna 2012) ohi kaikkien aikojen pienimmällä numerolla varatuksi jyväskyläläiskiekkoilijaksi. Jo varauskesänsä heinäkuussa hän teki kolmivuotisen tulokassopimuksen Starsin kanssa. Toisin kuin alle 20-vuotiaat CHL-pelaajat useimmiten, Honka päätettiin lähettää syksyn 2014 harjoitusleirin jälkeen farmijoukkue Texas Starsiin, AHL:ään. Hänestä tuli seuran kaikkien aikojen nuorin pelaaja. Hongan tulokaskausi AHL:ssä toi 68 runkosarjaottelussa tehot 8+23=31 sekä kolmessa playoff-ottelussa tehot 1+1=2.

Myös kauden 2015–2016 Honka pelasi kokonaan farmissa. Hän oli Texas Starsin tehokkain puolustaja tehoilla 11+33=44, joilla Honka sijoittui AHL:n puolustajien pistepörssissä kuudenneksi. Dinamo Minsk varasi hänet neljännellä kierroksella 102. pelaajana KHL:n varaustilaisuudessa 2016. Kaudella 2016–2017 Honka debytoi Dallas Starsin NHL-joukkueessa, jossa hän pelasi 16 runkosarjaottelua tehopistein 1+4=5. Honka nousi joukkueen kokoonpanoon Johnny Oduyan loukkaantumisen myötä ja teki NHL-debyyttinsä 21. marraskuuta 2016 Minnesota Wildia vastaan. Hän sai ottelussa jääaikaa 21.01 minuuttia ja keräsi myös syöttöpisteen Brett Ritchien tekemään maaliin. Honka valittiin ottelun kolmostähdeksi. NHL-uransa avausmaalin hän teki 4. huhtikuuta 2017 vieraissa Arizona Coyotesia vastaan. Hongan osuma ratkaisi Starsille 2–3-voiton. Hänet valittiin ottelun ykköstähdeksi. Suurimman osan kaudestaan Honka pelasi kuitenkin Texas Starsissa, jonka tehokkain puolustaja hän oli tehoilla 7+24=31.

Syksyn 2017 harjoitusleirin päätteeksi Honka otti paikan Dallas Starsin NHL-vahvuudesta. Hän jäi alkukaudella 2017–2018 kuitenkin pieneen rooliin ja pelasi kuusi ottelua ilman tehopisteitä ja keräsi teholukeman –4, kunnes lokakuun lopulla Honka lähetettiin Texas Starsin AHL-joukkueeseen. Hän pelasi syyskaudella kaikkiaan kymmenen AHL-ottelua, mutta otti kauden mittaan kuitenkin paikan Starsin NHL-kokoonpanosta, jossa pelasi kauden aikana 42 runkosarjaottelua tehopistein 1+3=4.

Kauden 2018–2019 Honka pelasi kokonaan Starsin NHL-joukkueen vahvuudessa, mutta hän vietti suurimman osan kaudestaan kuitenkin katsomossa ja sai tililleen vain 29 runkosarjaottelua tehden neljä syöttöpistettä. Honka pelasi kauden viimeisen ottelunsa jo 15. tammikuuta 2019. Hänestä liikkui myös huhuja, joiden mukaan Honka ei ole ollut valmentajien suosiossa tai saanut pelata oikeanlaisessa valmennuksessa. Muuan *The Athletic*-lehden toimittaja Sean Shapiro kertoi helmikuussa 2019, että Hongan kaikki kolme NHL-valmentajaa (Lindy Ruff, Ken Hitchcock ja Jim Montgomery) eivät ole kyenneet luottamaan häneen. Shapiro kertoi myös, että hänelle on kerrottu myös WHL:ssä ja AHL:ssä olleen valmentajia, jotka eivät pitäneet Hongan pelaamisesta. Heinäkuussa 2019 *Winnipeg Sun*-lehden toimittaja Scott Billeckin mukaan hänen NHL-valmentajansa eivät olleet puolestaan osanneet peluuttaa Honkaa oikein.

Kesällä 2019 Dallas Stars etsi Hongalle uutta seuraa, mutta oltuaan ilman sopimusta vielä lokakuussa, hän palasi ottelukohtaisella sopimuksella kasvattajaseuraansa JYPiin. Sopimus sisälsi option ulkomaille siirtymisestä. Joukkueessa pelaa myös Hongan pikkuveli Anttoni. Jäätyään ilman NHL-sopimusta joulukuun vaihteessa, hän teki pari päivää myöhemmin JYPin kanssa loppukauden 2019–2020 kattavan jatkosopimuksen. Jatkoaika.com-sivuston toimittaja Riku Isokosken mukaan Hongalla oli kuitenkin haasteita sopeutua JYPin pelitapaan ja hänen yleisilmeensä jäi odotuksiin nähden vaisuksi. Hongan ensimmäinen SM-liigakausi toi lopulta 46 runkosarjaottelussa tehot 4+11=15.

Honka teki 30. lokakuuta 2020 Dallas Starsin kanssa vapaana agenttina vuoden mittaisen ja kaksisuuntaisen sopimuksen. Kolme päivää myöhemmin seura lainasi hänet toistaiseksi voimassa olevalla sopimuksella SM-liigajoukkue Pelicansiin. Honka pelasi siellä yhdeksän ottelua tehopistein 3+4=7, kunnes joulukuussa Stars kutsui hänet organisaatioonsa. Tammikuussa 2021 seura asetti Hongan siirtolistalle. Koska mikään toinen seura ei napannut häntä vuorokauden kuluessa, Stars lähetti Hongan NHL-joukkueen varamiesten "taksiryhmään". Helmikuussa hänet lähetettiin Texas Starsin AHL-joukkueeseen. Honka pelasi siellä 17 ottelua, kunnes toukokuussa hän palasi Suomeen henkilökohtaisen perheasian vuoksi.

Kaudeksi 2021–2022 Honka siirtyi kaksivuotisella sopimuksella Ruotsin SHL-liigan Luleå HF:ään. Hän voitti kymmenellä osumallaan koko liigan puolustajien maalipörssin. Finaalisarjassa Färjestad BK:ta vastaan Honka onnistui tekemään kaksi voittomaalia. Ensimmäisessä finaaliottelussa 30. huhtikuuta 2022 hänen osumansa jäi Luulajan 4–1-voittoon päättyneen ottelun voittomaaliksi. Viidennessä finaaliottelussa 7. toukokuuta 2022 Hongan tekemä avausmaali jäi joukkueen voittomaaliksi ja hän sai myös syöttöpisteen Jack Connollyn vastustajan tyhjään maaliin 4–0-loppulukemat viimeistemään maaliin. Luulaja eteni ottelusarjassa 3–2-johtoon, mutta mestaruuden vei lopulta kuitenkin Färjestad otteluvoitoin 4–3 ja Hongan kausi päättyi näin ollen hopeaan. Kaudella 2022–2023 hän oli Luulajan tehokkain puolustaja ja kolmanneksi paras pistemies tehoilla 12+15=27. Honka voitti myös Mestarien liigan tehotilaston lukemalla +14. Hän eteni Luulajan kanssa CHL:n finaaliin, mutta mestaruuden vei lopulta kuitenkin suomalainen Tappara lukemin 2–3.

Kaudeksi 2023–2024 Honka siirtyi kaksivuotisella sopimuksella Sveitsin National Leaguen SC Berniin. Joukkuetta valmentaa hänelle Suomen A-maajoukkueesta tuttu Jussi Tapola. Joulukuussa 2023 seura lainasi Hongan loppuvuoden kattavalla sopimuksella Genève-Servette HC:hen. Myöhemmin samassa kuussa hänet lainattiin Spengler Cupin ajaksi HC Ambrì-Piottaan. Honka jatkoi Genève-Servettessä helmikuulle 2024 saakka, kunnes hän palasi Bernin vahvuuteen. Genève-Servetten urheilujohtaja Marc Gautschi kertoi *Le Matin*-lehdelle, että seuralle olisi tullut liian kalliiksi pitää Honka.

### Maajoukkueura

Honka edusti Suomea MM-kilpailuissa vuosina 2017 ja 2018. Vuoden 2017 turnauksessa valmennus valitsi hänet joukkueensa turnauksen yhdeksi kolmesta parhaasta pelaajasta. Honka teki A-maajoukkuedebyyttinsä aiemmin samana keväänä Euro Hockey Challengessa 19. huhtikuuta 2017 Košicessa Slovakiaa vastaan. Hänet merkittiin heti Suomen ykköspuolustajapariin Atte Ohtamaan viereen. Honka keräsi ottelussa myös yhden syöttöpisteen Olli Palolan tekemään ylivoimamaaliin. Hänen ensimmäinen A-maajoukkuemaalinsa syntyi MM-kilpailuissa alkulohkon ottelussa 13. toukokuuta 2017 Ranskan Pariisissa Norjaa vastaan. Honka valittiin ottelun päätteeksi Suomen ottelun parhaaksi pelaajaksi. Yhteensä hän on pelannut 35 A-maaottelua tehopistein 2+6=8.

Honka pelasi myös alle 20-vuotiaiden MM-kilpailuissa vuosina 2014 ja 2015, joista ensimmäinen turnaus päättyi maailmanmestaruuteen. Jälkimmäisessä turnauksessa Honka toimi Suomen varakapteenina ja hänet palkittiin joukkueensa yhtenä kolmesta parhaasta pelaajasta. Honka valittiin myös Saksaa vastaan pelatun alkulohkon ottelun päätteeksi Suomen ottelun parhaaksi pelaajaksi.

Honka pelasi myös alle 18-vuotiaiden MM-kilpailuissa 2013 voittaen pronssia. Hän oli turnauksessa Suomen tehokkain puolustaja tehoilla 1+3=4. Honka pelasi myös alle 18-vuotiaiden Ivan Hlinkan muistoturnauksessa vuonna 2013, jossa hän oli voittamassa hopeaa. Honka on kuulunut myös alle 16-vuotiaiden maajoukkueen kapteenistoon.

Pelityyli
---------

Pelipaikkaansa nähden varsin pienikokoinen Honka on pelityyliltään hyökkäävä puolustaja. Hän oli ennen NHL-varaustaan raporttien mukaan rohkea nousemaan hyökkäyksiin mukaan sekä todella itsevarma ja osaava kiekon kanssa. Lisäksi Hongan luistelu ja teränkäyttö mainittiin hyvin taidokkaaksi. Jatkoaika.com-verkkolehden toimittaja Teemu Artukan mukaan hän muistuttaa pelityyliltään Sami Vatasta.

Toisaalta Hongan pelityyli on saanut myös kritiikkiä osakseen. Jääkiekkovalmentaja Karri Kiven mukaan Hongalla on vaarana pitää kiekkoa liikaa hallussaan ja hakea sitä kautta tilaa laidoilta lähes toivottomistakin tilanteista. Myös *Helsingin Sanomien* urheilutoimittaja Heikki Miettinen nostaa analyysissään esiin pelaajan liiallisen kontrollipelin: "Honka tykkää tehdä aina yhden kunniakierroksen kiekon kanssa kuin varmistaakseen, että jokainen vastustaja ehtii varmuudella puolustamaan."

Muuta
-----

Hongan isoveljet Valtteri ja Aleksi sekä pikkuveli Anttoni ovat pelanneet myös jääkiekkoa. Heistä Anttoni pelaa puolustajana JYPin SM-liigajoukkueessa. Veljesten isä Matti pelasi omalla urallaan II-divisioonaa Lohi-Kiekossa.

Julius Honka sairastaa tyypin 1 diabetesta.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | JYP | A-SM | 2 | 0 | 0 | 0 | 0 | – | – | – | – | – |
| 2012–2013 | JYP | A-SM | 42 | 4 | 11 | 15 | 47 | 4 | 0 | 0 | 0 | 25 |  |  |  |  |  |  | U18 | 7 | 1 | 3 | 4 | 2 |
| 2013–2014 | Swift Current Broncos | WHL | 62 | 16 | 40 | 56 | 52 | 6 | 2 | 0 | 2 | 6 | Kakkostähdistö |  |  |  |  |  | JMM | 7 | 0 | 1 | 1 | 6 |
| 2014–2015 | Texas Stars | AHL | 68 | 8 | 23 | 31 | 55 | 3 | 1 | 1 | 2 | 4 |  |  |  |  |  |  | JMM | 5 | 1 | 1 | 2 | 6 |
| 2015–2016 | Texas Stars | AHL | 73 | 11 | 33 | 44 | 38 | 4 | 0 | 1 | 1 | 4 |
| 2016–2017 | Dallas Stars | NHL | 16 | 1 | 4 | 5 | 4 | – | – | – | – | – |  |  |  |  |  |  | MM | 10 | 1 | 2 | 3 | 4 |
|  | Texas Stars | AHL | 50 | 7 | 24 | 31 | 59 | – | – | – | – | – |
| 2017–2018 | Dallas Stars | NHL | 42 | 1 | 3 | 4 | 14 | – | – | – | – | – |  |  |  |  |  |  | MM | 8 | 0 | 1 | 1 | 0 |
|  | Texas Stars | AHL | 10 | 0 | 2 | 2 | 6 | – | – | – | – | – |
| 2018–2019 | Dallas Stars | NHL | 29 | 0 | 4 | 4 | 10 | – | – | – | – | – |
| 2019–2020 | JYP | SM-liiga | 46 | 4 | 11 | 15 | 16 | – | – | – | – | – |
| 2020–2021 | Pelicans | SM-liiga | 9 | 3 | 4 | 7 | 4 | – | – | – | – | – |
|  | Texas Stars | AHL | 17 | 1 | 4 | 5 | 6 | – | – | – | – | – |
| 2021–2022 | Luleå HF | SHL | 46 | 10 | 11 | 21 | 22 | 17 | 4 | 4 | 8 | 6 |
| 2022–2023 | Luleå HF | SHL | 46 | 12 | 15 | 27 | 41 | 10 | 2 | 2 | 4 | 4 |
| 3 kautta | yhteensä | NHL | 87 | 2 | 11 | 13 | 28 | – | – | – | – | – |
| 5 kautta | yhteensä | AHL | 218 | 27 | 86 | 113 | 164 | 7 | 1 | 2 | 3 | 8 |
| 2 kautta | yhteensä | SHL | 92 | 22 | 26 | 48 | 63 | 27 | 6 | 6 | 12 | 10 |
| 2 kautta | yhteensä | SM-liiga | 55 | 7 | 15 | 22 | 20 | – | – | – | – | – |

Lähteet
-------

* Julius Honka The Internet Hockey Databasessa (englanniksi)
* Julius Honka Eurohockey-sivustolla (englanniksi)
* Julius Honka *Elite Prospects*. Everysport Media Group AB.  (englanniksi)

### Viitteet

1. ↑  Mennander, Pasi: Tunnistatko pelaajat Nuorten Leijonien lempinimien takaa? Tässä Kanada-pelin kentälliset lempinimillä! *Leijonat.fi*.  10.10.2015. Suomen Jääkiekkoliitto – Finlands Ishockeyförbund ry.  Arkistoitu 8.8.2017. Viitattu 11.3.2016.
2. ↑  Button, Craig: Craig's list *TSN.ca*. The Sports Network. Viitattu 24.11.2013. (englanniksi)
3. 1 2 3 4 5 6 7 8  Julius Honka *Elite Prospects*. Everysport Media Group AB.  (englanniksi)
4. ↑  Kolme suomalaispelaajaa Kanadan juniorisarjoihin *Jatkoaika.com*.  8.8.2013. Jatkoaika r.y. Viitattu 3.7.2014.
5. ↑  Arponen, Miika: Yllättävä suomalaisnimi NHL:n varauslistojen kärkisijoilla – "tavoitteena on hyvä varausnumero" *Jatkoaika.com*.  28.10.2013. Jatkoaika r.y. Viitattu 3.7.2014.
6. ↑  Elite Prospects - Swift Current Broncos *eliteprospects.com*. Everysport Media Group. Viitattu 10.10.2019. (englanniksi)
7. ↑  Friesen, Kelly: NHL draft tracker: Julius Honka, Swift Current Broncos  24.10.2013. Yahoo News Network. Viitattu 24.11.2013. (englanniksi)
8. ↑  Heikkilä, Tuomas: Honka teki jyväskyläläistä kiekkohistoriaa *ksml.fi*.  28.6.2014. Keski-Suomen Media Oy. Viitattu 3.7.2014.
9. ↑  Dallas Stars Sign Defenseman Julius Honka To Three-Year Entry-Level Contract *nhl.com/stars*.  14.7.2014. Dallas Stars. Viitattu 14.7.2014. (englanniksi)
10. ↑  Hongalle tulokassopimus Starsiin *Jatkoaika.com*.  14.7.2014. Jatkoaika r.y. Viitattu 14.7.2014.
11. ↑  Dallas Stars Reduce Training Camp Roster By Six *nhl.com/stars*.  30.9.2014. Dallas Stars. Viitattu 9.10.2014. (englanniksi)
12. ↑  Stars lähetti Hongan farmiin *Jatkoaika.com*.  30.9.2014. Jatkoaika r.y. Viitattu 9.10.2014.
13. ↑  Mennander, Pasi: Miksi Julius Honka valitsi AHL:n eikä Eurooppaa? "Lähimpänä NHL:ää" *leijonat.fi*.  30.9.2014. Suomen Jääkiekkoliitto – Finlands Ishockeyförbund ry. Viitattu 27.1.2015.
14. 1 2  Julius Honka The Internet Hockey Databasessa (englanniksi)
15. ↑  Elite Prospects - AHL Stats 2015-2016 *eliteprospects.com*. Everysport Media Group AB. Viitattu 10.10.2019. (englanniksi)
16. ↑  Minnesota Wild – Dallas Stars – November 21st, 2016 *NHL.com*.  21.11.2016. National Hockey League. Viitattu 22.11.2016. (englanniksi)
17. ↑  Arizona Coyotes – Dallas Stars – April 4th, 2017 *NHL.com*.  4.4.2017. National Hockey League. Viitattu 25.5.2017. (englanniksi)
18. ↑  Elite Prospects - Texas Stars *eliteprospects.com*. Everysport Media Group AB. Viitattu 10.10.2019. (englanniksi)
19. ↑  Julius Honka lähetettiin Dallasista AHL:ään *nhl.com/fi*.  31.10.2017. FRISCO, Texas:  National Hockey League. Viitattu 14.3.2024.
20. ↑  Saastamoinen, Lauri: Seura vaihtumassa! NHL:ssä flopanneelle suomalaiselle etsitään uutta joukkuetta *suomikiekko.com*.  31.10.2017. Nordic Sport Media. Viitattu 10.10.2019.
21. ↑  Saastamoinen, Lauri: Siirtohuhuissa pyörineestä suomalaisesta NHL-pakista karu väite ilmoille: "Valmentajat eivät pidä hänestä" *suomikiekko.com*.  27.2.2019. Nordic Sport Media. Viitattu 10.10.2019.
22. ↑  The #NHLJets should certainly kick the tires on Julius Honka. Numbers check out. Problem seems to be his past NHL coaches (Lindy Ruff, Ken Hitchcock, Jim Montgomery) haven't used him all that well. *twitter.com*.  13.7.2019. Scott Billeck. Viitattu 14.3.2024. (englanniksi)
23. ↑  Korkalainen, Jere: Huippupuolustaja Julius Honka palaa Jyväskylään pätkäsopimuksella − "Molempien osapuolien tavoitteena on saada mies ripeästi takaisin NHL:ään" *Jatkoaika.com*.  10.10.2019. Jatkoaika r.y. Viitattu 10.10.2019.
24. ↑  Julius Honka jatkaa loppukauden JYPissä *Jatkoaika.com*.  3.12.2019. Jatkoaika r.y. Viitattu 3.12.2019.
25. ↑  Isokoski, Riku: Pelaaja-arviot 2019–20: JYPin kunnianpalautuskauden Juliuksista toinen säkenöi, toinen taantui *Jatkoaika.com*.  20.3.2020. Jatkoaika r.y. Viitattu 1.4.2020.
26. ↑  Stars sign defenseman Julius Honka to a one-year, two-way contract *nhl.com/stars*.  30.10.2020. FRISCO, Texas:  Dallas Stars. Viitattu 31.10.2020.
27. ↑  Julius Honka lähtee uudelle NHL-yritykselle Dallas Starsiin *Jatkoaika.com*.  30.10.2020. Jatkoaika r.y. Viitattu 31.10.2020.
28. ↑  Hoffrén, Sami: Julius Honka siirtyy lainasopimuksella Lahden Pelicansiin *is.fi*.  2.11.2020. Sanoma Media Finland Oy. Viitattu 2.11.2020.
29. ↑  Seppä, Lassi: Julius Honka matkaa Lahdesta Dallasiin *Jatkoaika.com*.  18.12.2020. Jatkoaika r.y. Viitattu 18.12.2020.
30. ↑  Leinonen, Otto: Julius Honka joutui siirtolistalle *iltalehti.fi*.  20.1.2021. Alma Media Suomi Oy. Viitattu 14.3.2024.
31. ↑  Julius Honka Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 14.8.2021. Viitattu 14.8.2021. (englanniksi)
32. ↑  Julius Honka’s season is over. Hope whatever reason all are ok *twitter.com*.  4.5.2021. Sean Shapiro. Viitattu 14.3.2024. (englanniksi)
33. ↑  Koski, Matti: Julius Honka siirtyy Texasista Luulajaan, Juhani Tyrväiselle jatkosopimus Pohjois-Ruotsiin *Jatkoaika.com*.  26.5.2021. Jatkoaika r.y. Viitattu 14.8.2021.
34. ↑  Julius Honka *old.shl.se*. SHL AB. Viitattu 14.3.2024. (ruotsiksi)
35. ↑  LHF - FBK (4-1) *stats.swehockey.se*.  30.4.2021. Svenska Ishockeyförbundet. Viitattu 14.3.2024. (englanniksi)
36. ↑  LHF - FBK (4-0) *stats.swehockey.se*.  30.4.2021. Svenska Ishockeyförbundet. Viitattu 14.3.2024. (englanniksi)
37. ↑  Elite Prospects - Luleå HF *eliteprospects.com*. Everysport Media Group AB. Viitattu 14.3.2024. (englanniksi)
38. ↑  Westerlund, Jenna: Julius Honka siirtyy Ruotsista Sveitsiin *Jatkoaika.com*.  30.3.2023. Jatkoaika r.y. Viitattu 14.3.2024.
39. ↑  Pokka und Maurer zum SCB, Honka zu Servette *scb.ch*.  1.12.2023. SCB Eishockey AG. Viitattu 14.3.2024. (saksaksi)
40. ↑  Honka e Jecker rinforzeranno l’HCAP per la Spengler *hcap.ch*.  12.12.2023. Hockey Club Ambrì Piotta SA. Viitattu 14.3.2024. (italiaksi)
41. ↑  Julius Honka returns to SC Bern *swisshockeynews.ch*.  4.2.2024. Verein swisshockeynews.ch. Viitattu 14.3.2024. (englanniksi)
42. ↑  Saarinen, Ossi: Tuore NHL-vahvistus debytoi Leijonissa – Anssi Salmela sivuun leiriltä *yle.fi*.  19.4.2017. Yleisradio Oy. Viitattu 31.10.2020.
43. ↑  Jaakkonen, Leo: Leijonat vakuuttava vieras Slovakiassa – Harri Säterille nollapeli *yle.fi*.  19.4.2017. Yleisradio Oy. Viitattu 31.10.2020.
44. ↑  GAME SUMMARY (pdf) *stats.iihf.com*.  13.5.2017. IIHF. Viitattu 25.5.2017. (englanniksi)
45. ↑  BEST PLAYER OF THE GAME SELECTED BY THE TEAM (pdf) *statspdf.iihf.com*.  21.5.2017. IIHF.  Arkistoitu 17.10.2017. Viitattu 25.5.2017. (englanniksi)
46. ↑  Tilanne 18.12.2022
47. ↑  BEST PLAYER OF THE GAME SELECTED BY THE TEAM (pdf) *hydra.iihf.com*.  5.1.2015. IIHF.  Arkistoitu 5.1.2016. Viitattu 22.11.2016. (englanniksi)
48. ↑  Artukka, Teemu: Julius Honka voi olla ykköskierroksen yllättäjä *Jatkoaika.com*.  27.6.2014. Jatkoaika r.y. Viitattu 3.7.2014.
49. ↑  Uusitupa, Ismo: MTV: Leijonapakki Julius Honka saa kovaa tylytystä jopa eurotuomarilta: "Kasva aikuiseksi" – myös Karri Kiveltä rajua arvostelua *HS.fi*.  10.5.2018 kello 10.26. Sanoma Media Finland Oy. Viitattu 10.5.2018.
50. ↑  Karvonen, Ossi: Onko tässä Leijonien pahin alisuorittaja? Karri Kivi: "Ei edes pyri tilanteisiin" *MTVuutiset.fi*.  10.5.2018 kello 09.38. Telia Company AB. Viitattu 10.5.2018.
51. ↑  Miettinen, Heikki: Leijonien legotorni romahti yhdessä illassa – nyt olisi käyttöä yhdelle Patrik Laineelle *HS.fi*.  10.5.2018 kello 10.21. Herning, Tanska:  Sanoma Media Finland Oy.  "Ja Honka tykkää tehdä aina yhden kunniakierroksen kiekon kanssa kuin varmistaakseen, että jokainen vastustaja ehtii varmuudella puolustamaan." Viitattu 10.5.2018.
52. ↑  Valtteri Honka *Elite Prospects*. Everysport Media Group AB.  (englanniksi)
53. ↑  Aleksi Honka *Elite Prospects*. Everysport Media Group AB.  (englanniksi)
54. ↑  Anttoni Honka *Elite Prospects*. Everysport Media Group AB.  (englanniksi)
55. ↑  Leppänen, Marko: Julius Honka kiitää kohti huippua *NHL.com/FI*.  25.1.2017. Calgary, Alberta, Kanada:  NHL Enterprises, L.P..  "Isä Matti pelasi kakkosdivisioonaa Jyväskylän Lohi-Kiekossa." Viitattu 12.10.2017.
56. ↑  Tibbetts, Kathleen: Dallas Stars Daily Links: Looking at Both Sides of the Deal in the Vegas Expansion Draft *defendingbigd.com*.  12.3.2017. Vox Media, LLC.  Arkistoitu 17.10.2021. Viitattu 6.11.2020. (englanniksi)
57. ↑  Savonen, Ilari: SM-liigan NHL-vahvistus Julius Honka, 24, taistelee arjessa vakavan sairauden kanssa – "Pitää aina seurata, miten keho ottaa vastaan tiettyjä asioita" *MTVuutiset.fi*.  11.11.2020. Telia Company AB. Viitattu 12.11.2020.

Suomen joukkue – Jääkiekon MM-kilpailut 2017
4 Lehtonen |
5 Kukkonen (**C**) |
6 Jaakola (**A**) |
15 M. Aaltonen |
19 Savinainen |
20 Aho |
23 Kemppainen |
24 J. Lajunen |
29 Säteri |
31 Ortio |
33 Hännikäinen |
36 Järvinen |
37 Pyörälä |
38 Hietanen |
39 Puljujärvi |
40 Sallinen |
41 Pihlström |
47 V. Lajunen |
50 J. Aaltonen |
51 Filppula (**A**) |
55 Ohtamaa |
60 Honka |
62 Osala |
70 Korpisalo |
96 Rantanen |
Valmentaja Lauri Marjamäki

Suomen joukkue – Jääkiekon MM-kilpailut 2018
2 Pokka |
4 Kivistö |
6 Honka |
7 Mikkola |
12 Anttila |
18 Mäenalanen |
19 Savinainen |
20 Aho (**A**) |
22 Pesonen |
24 Kapanen |
25 Jormakka |
29 Säteri |
34 Palola |
35 Husso |
37 Kilpeläinen |
41 Heiskanen |
50 Riikola |
55 Koivisto |
64 Granlund (**C**) |
65 Manninen |
74 Suomela |
77 Nutivaara |
81 Tolvanen |
86 Teräväinen |
96 Rantanen (**A**) |
Valmentaja Lauri Marjamäki